el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el en el en el en el en el en el el el en el el el el el el el el en el el el de el en en en el el en el en el el en en el el
Οι παραδοσιακά καλοί και υπολογίσιμοι Ravens, πραγματοποιούσαν μέχρι σήμερα μία σπάνια γι΄αυτούς χρονιά. Με τις ήττες να συγκεντρώνονται, το ένα κλειστό παιχνίδι να διαδέχεται το άλλο αλλά σε όλα να γνωρίζουν την ήττα, οι απώλειες λόγω salary cap και η αδυναμία εύρεσης WR συντέλεσαν για να μείνουν οι Ravens νωρίς, εκτός στόχων. Σε μία σπάνια γι΄αυτούς νίκη (μόλις την 3η) την περασμένη Κυριακή κόντρα στους Rams, οι Ravens είδαν τα υπόλοιπα δύο αστέρια τους εκτός του τραυματία WR Steve Smith, να τραυματίζονται κι εκείνοι σοβαρά. Ο QB Joe Flacco στους προσαγωγούς και ο RB Justin Forsett στο χέρι. Η νέα αυτή ατυχία, δεν κοστίζει τόσο φέτος στους Ravens, αλλά θέτει σημαντικά ερωτηματικά για την κατάσταση στην οποία θα επιστρέψουν και οι τρεις την επόμενη σεζόν. Τα ερωτηματικά σε τρεις τόσο σημαντικές θέσεις θα έχει και τεράστιο αντίκτυπο στις προτεραιότητες της ομάδας στην offseason.
Οι ομάδες της AFC East που δεν λέγονται Patriots
Το καλοκαίρι όλοι μιλούσαν για τις μετακινήσεις παικτών στις ομάδες της AFC East και τη συγκέντρωση ταλέντου σε μία κατηγορία που από το 2001 και έκτοτε κυριαρχείται από τους Patriots. Οι Dolphins έδιωξαν παίκτες αλλά έφεραν τον Suh. Οι Bills κράτησαν τον Hughes, πήραν τον McCoy και έδωσαν τα κλειδιά στον Rex Ryan. Οι Jets στέρησαν τον Revis από τους Patriots, πήραν τον Marshall και επέλεξαν ίσως τον καλύτερο παίκτη του draft, Leonard Williams. Δέκα παιχνίδια μες την σεζόν και οι Patriots χρειάζονται μόλις μία νίκη για να στεφθούν, νωρίτερα από ποτέ, εκ νέου πρωταθλητές στην κατηγορία. Μάλιστα η 11η αγωνιστική βρήκε όλες τις υπόλοιπες ομάδες να χάνουν. Ιδιαίτερα οι Jets και οι Dolphins είχαν απέναντι τους βατούς αντιπάλους (σίγουρα όχι καλύτερους), αλλά απέτυχαν. Μπορεί οι κινήσεις της περασμένη offseason λοιπόν να περιμένουν για να καρποφορήσουν, κάτι που λογικά αν συμβεί, θα συμβεί μετά το 2015.
Η άμυνα των Falcons είναι καλύτερη από πέρσι. Μπορεί να είναι ακόμα ευάλωτη, αλλά σε καμία περίπτωση δεν αποτελεί δικαιολογία για την επίθεση των Falcons η οποία καταφέρνει και χάνει τα παιχνίδια μόνη της. Οι Falcons απέχουν πολύ από το 5-0 ξεκίνημα τους και τρέχουν ένα σερί 3 ηττών, οι οποίες μπορούν να χαρακτηρισθούν και “εκτός προγράμματος”. Βασική αιτία για τα προβλήματα που αντιμετωπίζει η ομάδα είναι τα λάθη. Στον πιο πρόσφατο αγώνα μάλιστα, η μπίλια έκατσε στον Matt Ryan να τα κάνει. Τα 3 INTs του, κατάφεραν να βάλουν τους Colts στο παιχνίδι και να χαθεί άλλο ένα κλειστό παιχνίδι για την ομάδα της Ατλάντα. Παρά την αρχική αίσθηση ότι η φετινή χρονιά θα είναι πολύ καλύτερη τόσο για τον Ryan όσο και τους Falcons, με το πέρασμα των αγωνιστικών τα νούμερα τού (TDs, Sacks, TOs), πλησιάζουν σ’ αυτά των δύο τελευταίων καταστροφικών σεζόν.
H μετοχή του Darrelle Revis
Την προηγούμενη εβδομάδα είχε μία αμφίρροπη κόντρα με τον Sammy Watkins στην οποία κέρδισε τις περισσότερες μάχες, αλλά έχασε στην κρίσιμη φάση. Αυτή την αγωνιστική βρέθηκε απέναντι σε έναν από τους πιο φορμαρισμένους WRs του NFL, τον DeAndre Hopkins ο οποίος τον εξέθετε σχεδόν σε κάθε φάση. Ο λόγος για τον βετεράνο CB, Darrelle Revis, ο οποίος ας μην ξεχνούμε ότι εισπράττει μισθό QB στους Jets. Μπορεί ο Revis να είναι εξυπνότερος και εμπειρότερος παίκτης στη δεύτερη θητεία του στους Jets, αλλά πλέον δεν είναι ο μάγος που είχαμε συνηθίσει στην πρώτη του θητεία που εξαφάνιζε receivers. Κάτι ο φόβος των τραυματισμών που χτύπησε και στο εν λόγω παιχνίδι, κάτι η ηλικία, κάτι οι υπερπροστατευτικοί για τους receivers κανόνες, έχουν κάνει τον καλύτερο CB του NFL να μοιάζει θνητός.
Με 6 αγώνες να απομένουν, μιας και όλες οι ομάδες έχουν ξεκουραστεί στις bye weeks τους, οι Panthers και οι Patriots, δείχνουν να έχουν εξασφαλίσει τα No1 seeds στις δύο περιφέρειες. Με τους Cardinals, τους Broncos και τους Bengals να είναι οι πλησιέστερες ομάδες στο 8-2, οι πρωτοπόροι έχουν το περιθώριο να κάνουν ακόμα και μία ήττα χωρίς να τους κοστίσει βαθμολογικά. Το αξιοσημείωτο όμως είναι ότι με βάση το υπολειπόμενο πρόγραμμα τους, αμφότερες οι δύο ομάδες δίνουν πολύ κομβικά παιχνίδια αυτή την εβδομάδα. Οι Panthers παίζουν με τους πλήρεις πλέον Cowboys εκτός έδρας, τους οποίους θέλουν να “τελειώσουν” από τα playoffs, ενώ οι Patriots παίζουν με τους άμεσους ανταγωνιστές Broncos.
Οι “ζωντανές ομάδες της AFC South”
Colts, Texans και Jaguars πανηγύρισαν μεγάλες νίκες την 11η αγωνιστική, αποδεικνύοντας ότι η AFC South έχει ψωμί. Οι Colts έκαναν την μεγαλύτερη νίκη τους στη σεζόν και μάλιστα με τον Hasselbeck στο τιμόνι μιας και ο Andrew Luck ήταν τραυματίας. Oι Texans ήταν επιβλητικοί κόντρα στους Jets, όπου έδειχναν να ελέγχουν το παιχνίδι. Χωρίς τον RB Arian Foster αλλά με τον TJ Yates να παίζει όπως δεν έπαιξαν οι Hoyer και Mallet μαζί, οι πριν από λίγες εβδομάδες “τελειωμένοι” Texans έχουν 3 σερί νίκες! Λίγες μέρες νωρίτερα το Jacksonville είχε καταφέρει να πετύχει και εκείνο την πρώτη του νίκη στη division και την 2η συνεχόμενη μετά τη νίκη-δώρο στη Βαλτιμόρη. Από τα υπόλοιπα 6 παιχνίδια κάθε ομάδας τα μισά είναι με αντιπάλους εντός της κατηγορίας. Με άλλα λόγια η μάχη για την.. χειρότερη κατηγορία του NFL, ξεκινά!
Έπαιξε στους Bengals 7 χρόνια. Γνώρισε πολλές επιτυχίες, αλλά έφυγε χρεωμένος πολύ περισσότερα απ’ ότι του αναλογούσαν. Μάλιστα οι σχέσεις του με την ομάδα είχαν φτάσει σε τέτοιο σημείο που απειλούσε ακόμα και με απόσυρση από την ενεργό δράση αν δεν έφευγε με trade. Το trade του στους Raiders έδωσε την ευκαιρία στην πρώην ομάδα του να αποκτήσει τον AJ Green, ο οποίος τους έκανε πρωταγωνιστές. Ο προπονητής που τον επέλεξε στους Raiders απολύθηκε και ένα από τα βασικά που του χρέωσαν ήταν το trade αυτό. Στην Αριζόνα πήγe με τη στάμπα του μόνιμου τραυματία. Την πρώτη του χρονιά προσαρμόστηκε, τη δεύτερη τραυματίστηκε νωρίς και πλέον την τρίτη ηγείται της κορυφαίας επίθεσης στο πρωτάθλημα. Πετώντας 2 γρήγορα INTs στο πρώτο δεκάλεπτο τι άραγε να σκεφτόταν ο Carson Palmer  κόντρα στους μισητούς Bengals; Μία ομάδα που χτίστηκε χάρη στο trade του και στην οποία δουλεύουν ο προπονητής που τον έδιωξε (HC-Marvin Lewis) και ο προπονητής που τον απέκτησε (OC-Hue Jackson). Ότι και να ήταν αυτό που σκεφτόταν, καλό θα ήταν να το φυλάξει. Οι 317 γιάρδες και τα 4 TDs του γύρισαν το παιχνίδι και έφεραν τις δύο ομάδες στο 8-2.
Το δίδυμο Doug Martin- Jameis Winston στους Bucs
Η χρονιά για τους Bucs ξεκίνησε άδεια από προσδοκίες και απαιτήσεις. Οι νίκες όμως τις έφεραν στην πορεία. Με τις νίκες ήρθε και η αυτοπεποίθηση και πλέον οι Bucs, που ξεκίνησαν φαβορί για την τελευταία θέση στην NFC South, πηγαίνουν με να διεκδικήσουν με αξιώσεις ένα wildcard εισιτήριο. Και γιατί όχι; Από τη rookie του σεζόν είχαμε να δούμε ένα τέτοιο Doug Martin, η απόδοση του οποίου είναι δικαίωση για όσους είχαν θέση την ενίσχυση της O-line ως προτεραιότητα στην Τάμπα. Ο Martin αποδεικνύεται ο καλύτερος φίλος του Winston και το ανάποδο. Κόντρα στους Eagles ο Winston είδε τον Martin να του εκτινάζει τα στατιστικά, υποδεχόμενος κοντινές πάσες τις οποίες έκανε big plays. Την ίδια ώρα ο Winston κρατάει τους LBs σε απόσταση από τον βραχύσωμο Martin, όντας ο ίδιος απειλεί στο running game. Και τα ευχάριστα δεν τελειώνουν εδώ για τους Bucs, καθώς σιγά σιγά αρχίζει και θυμίζει τον περσινό του εαυτό ο Mike Evans…
Πόσοι άραγε QBs, μπορούν να πουν ότι άφησαν τον Peyton Manning στον πάγκο με την απόδοση τους; Πολύ πιθανό να μπορεί να το πει ο Brock Osweiler σε δύο βδομάδες που το Peyton θα είναι πάλι υγιής. Η εμφάνιση του Osweiler κόντρα στους Bears που πρώην προπονητή του και εκείνου που τον επέλεξε στο draft, John Fox, θα μπορούσε να δικαιολογήσει μία τέτοια απόφαση. Η ωριμότητα και η αυτοπεποίθηση του ίσως είναι αυτά που λείπουν από την επίθεση των Broncos που δεν έχει έχει πάψει να έχει ακόμα μεγάλα όπλα. Μπορεί οι 250 γιάρδες και τα 2 TDs του να μην βγάζουν μάτια, αλλά είναι σαφέστατη βελτίωση σε σχέση με τις πρόσφατες εμφανίσεις του Manning και εκτός των άλλων δεν χρειάστηκε την βοήθεια της άμυνας στο σκοράρισμα. Ότι και να έχει κάνει ο Peyton Manning την καριέρα του, ο Osweiler είναι η καλύτερη επιλογή για τους Broncos αυτή τη στιγμή. Και αυτό συμβαίνει διότι αξιοποίησε την ευκαιρία του. Μία σπάνια ευκαιρία καθώς επιλέχθηκε την χρονιά που οι Broncos υπέγραφαν τον Manning στην offseason και δεν έχει παίξει σε κανένα παιχνίδι βασικός. Το σκεπτικό της επιλογής του στον 2ο γύρο μάλιστα, ήταν να υπάρχει ασφάλεια στη θέση, σε περίπτωση που ο τραυματισμός που είχε αφήσει τον Manning όλο το 2011 εκτός γηπέδων, δεν είχε ξεπεραστεί. 4 χρόνια αργότερα οι Broncos δικαιώνονται!
Previous Post Νικητές & Χαμένοι: 8η αγωνιστική
Next Post Νικητές & Χαμένοι: Week 13
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.